CELEX: 22016D0518
Language: ro
Date: 2015-02-25 00:00:00
Title: Decizia nr. 30/2015 a Comitetului mixt al SEE din 25 februarie 2015 de modificare a anexei XX (Mediul) la Acordul privind SEE [2016/518]

7.4.2016   
               
               
                  RO
               
               
                  Jurnalul Oficial al Uniunii Europene
               
               
                  L 93/46
               
            DECIZIA NR. 30/2015 A COMITETULUI MIXT AL SEE
      din 25 februarie 2015
      de modificare a anexei XX (Mediul) la Acordul privind SEE [2016/518]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Decizia de punere în aplicare 2011/850/UE a Comisiei din 12 decembrie 2011 de stabilire a normelor pentru Directivele 2004/107/CE și 2008/50/CE ale Parlamentului European și ale Consiliului în ceea ce privește schimbul reciproc de informații și raportarea privind calitatea aerului înconjurător (1) trebuie încorporată în Acordul privind SEE.
               
            
                  (2)
               
               
                  Decizia de punere în aplicare 2011/850/UE abrogă Deciziile 2004/224/CE (2) și 2004/461/CE (3) ale Comisiei, care sunt încorporate în Acordul privind SEE și care, prin urmare, trebuie abrogate în conformitate cu Acordul privind SEE.
               
            
                  (3)
               
               
                  Prin urmare, anexa XX la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Anexa XX la Acordul privind SEE se modifică după cum urmează:
      
                  1.
               
               
                  După punctul 14c (Directiva 2008/50/CE a Parlamentului European și a Consiliului) se introduce următorul punct:
                  
                              „14ca.
                           
                           
                              
                                 32011 D 0850: Decizia de punere în aplicare 2011/850/UE a Comisiei din 12 decembrie 2011 de stabilire a normelor pentru Directivele 2004/107/CE și 2008/50/CE ale Parlamentului European și ale Consiliului în ceea ce privește schimbul reciproc de informații și raportarea privind calitatea aerului înconjurător (JO L 335, 17.12.2011, p. 86).”
                           
                        
            
                  2.
               
               
                  Textul de la punctele 21ai (Decizia 2004/224/CE a Comisiei) și 21aj (Decizia 2004/461/CE a Comisiei) se elimină.
               
            Articolul 2
      Textele Deciziei de punere în aplicare 2011/850/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 26 februarie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 25 februarie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 335, 17.12.2011, p. 86.
      
         (2)  JO L 68, 6.3.2004, p. 27.
      
         (3)  JO L 156, 30.4.2004, p. 78.
      
         (*)  Nu au fost semnalate obligații constituționale.